**

**PLANI KOMUNAL I VEPRIMIT PËR TË ZHVENDOSURIT DHE ZGJIDHJE TË QËNDRUESHME**

# PARATHËNJE

**2023-2026**

**Komuna e klinës**

Plani Komunal për Veprim (PKV), konfirmon përkushtimin dhe vullnetin politik të Komunës së Klinës për ofrimin e mjedisit të sigurt dhe mundësinë e kthimit e të gjithë qytetarëve, të zhvendosur brenda dhe jashtë Kosovës, pa dallim etnie, fesë dhe përkatësisë politike. Konsideratë e veçantë do t'i kushtohet integrimit socio-ekonomik gjatë hartimit të planit të veprimit i cili do t’i përgjigjet aftësive aktuale të familjeve të kthyera në mënyrë që të sigurohet zgjidhja e qëndrueshme e të kthyerve.

# Arsyeshmëria e Planit Komunal të Veprimit (PKV)

Ky plan veprimi ka për qëllim ta ndihmojë Komunën në përmbushjen e obligimeve të veta në lidhje me procesin e kthimit dhe të ri-integrimit në bazë të Rregullores nr. 01/2018 për kthimin e personave të zhvendosur dhe zgjidhje të qëndrueshme, Rregullores nr. 02/2010 për Zyrat Komunale për Komunitete dhe Kthim, në bazë të kërkesës për asistencë për kthim vullnetarë nga personat e zhvendosur dhe vlerësimit të nevojave specifike sipas sistemit të menaxhimit të të dhënave.

# 1. HYRJE

Institucionet e Kosovës kanë një detyrim kushtetues për të krijuar kushtet dhe të sigurojnë mjetet e nevojshme për personat e zhvendosur që të kthehen në shtëpitë e tyre në mënyrë të sigurt dhe me dinjitet.

I tërë ky proces kërkon bashkëpunim dhe koordinim me institucionet përkatëse që mund të kontribuojnë në suksesin e procesit të kthimit dhe stabilizimit të komuniteteve.

PKV përcakton aktivitetet për kthim te qëndrueshëm dhe zhvillimin e të gjitha komuniteteve, i cili ka ndikim në të gjitha aspektet e jetës (ekonomike, shoqërore dhe institucionale) në të gjitha nivelet. Ne mënyrë që të sigurohet zbatimi i PKV-së,

Komuna zotohet që ky plan do të jetë në përputhshmëri të plotë me strategjitë dhe planet tjera zhvillimore komunale, si dhe do të planifikoj dhe ndaj fondet ne bazë të kërkesave dhe nevojave të qytetarëve të vet, dhe do të kërkojë fonde në bashkërendim me akterët tjerë për realizimin e këtij plani.

# 2. KORNIZA LIGJORE

Korniza ligjore e Kosovës riafirmon të drejtën për kthim në përputhje me standardet ndërkombëtare dhe përvijon garanci gjithëpërfshirëse për mbrojtjen e të drejtave të njeriut dhe të drejtave të komuniteteve. Plani komunal i veprimit bazohet në nenin 156 të Kushtetutës së Republikës së Kosovës[[1]](#footnote-1) dhe është në pajtim me Ligjin nr. 03/L-047 për mbrojtjen dhe promovimin e të drejtave të komuniteteve dhe pjesëtarëve të tyre në Kosovë[[2]](#footnote-2); Rregulloren nr. 01/2018 për kthimin e personave të zhvendosur dhe zgjidhje të qëndrueshn; Rregulloren nr. 02/2010 për Zyrat Komunale për Komunitete dhe Kthim[[3]](#footnote-3).

# 3. OBJEKTIVAT DHE FUSHËVEPRIMI

Objektivat e identifikuara në këtë dokument, janë zhvilluar në aktivitete konkrete në PKV, në mënyrë që t’i mbulojnë të gjitha fushat e veprimit të Komunës së Klinës me qëllim që të adresohen nevojat e të zhvendosurve kosovarë. Komuna e Klinës synon kthimin e qëndrueshëm dhe stabilizimin e komuniteteve, prandaj objektivat e mëposhtme në mënyrë konkrete kontribuojnë në realizimin e këtij synimi:

**1. Kthimi i qëndrueshëm i personave të zhvendosur brenda vendit dhe personave të zhvendosur në Serbi dhe Mal të Zi;**

1.1 Mbështetja e të gjithë personave të interesuar për kthim;

1.2 Menaxhimi i të dhënave në bashkëpunim me MKK-në;

1.3. Ofrimi i strehimit dhe asistencës socio-ekonomike për familjet e zhvendosura sipas kritereve dhe cenueshmërisë;

1.4 Forcimi i mekanizmave ekzistues të informimit për kushtet dhe kriteret e kthimit, si dhe për të drejtat dhe detyrimet e komuniteteve;

1.5 Dialog ndëretnik në mes të personave të zhvendosur dhe komunitetit pranues;

**2. Integrimi socio-ekonomik;**

2.1 Mbështetja për integrim ekonomik në bazë të vlerësimit te nevojave për jetesë dhe mirëqenie socio-ekonomike në bazë të kritereve të përgjithshme të përzgjedhjes për asistencë, te përcaktuara me rregullore;

2.2 Krijimi dhe mbështetja e projekteve zhvillimore ekonomike të bazuara në komunitete;





2.3 Monitorimi dhe raportimi;

**3. Fuqizimi i kapaciteteve komunale për kthim dhe ri-integrim;**

# 4. PASQYRA KOMUNALE

### 4.1 INFORMATA tË PËRGJITHSHME dhe TË DHËNAT DEMOGRAFIKE

**Komuna e Klinës ndodhet në veri-lindje të Kosovës me 309 km² me 54 fshatra me 4 lagje urbane me 38,496 banorë. Komuna e Klinës është qytet shumë etnik i banuar nga shqiptarët, romët, serbët, ashkalinjët dhe egjiptianët të cilët falë tolerancës ndëretnike e mbështetur dhe e promovuar nga organet Komunale arrijnë te bashkëjetojnë në këtë Komunë.**



**Para vitit 1999 në komunën e Klinës kanë jetuar afër 7000 serbë ku shumica prej tyre ende mbesin të zhvendosur në Serbi dhe Mal të Zi. Ndërsa numri i banorëve të komuniteteve rom, ashkali dhe egjiptian në Komunën e Klinës para 1999 ishte afër 5000 banorë.**

Në disa fshatra të komunë së Klinës komuniteti serb ka përbërë shumicën e popullsisë si për shembull në fshatrat Videjë, Binq, Grapc ndërsa fshatra tjera kanë qenë të përziera. Sa i përket komuniteteve **rom, ashkali dhe egjiptian** shumica janë të përqendruar në fshatrat, Jagodë, Klinafc, Rudic, Mëhallë etj.

Në bazë të regjistrimit të popullsisë nga ana e Agjencisë së Statistikave të Kosovës (ASK) të kryer më 2011, popullsia totale është 38496[[4]](#footnote-4).

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Popullsia në Komen e Klinës** | **Gjithsejtë** | **Përkatësia etnike** | | | | | | | | | | |
| **Shqiptar** | **Serb** | **Turk** | **Boshnjak** | **Rom** | **Ashkali** | **Egjiptian** | **Goran** | **Te tjerë** | **Preferoj te mos përgjigjen** | **Te dhënat nuk janë ne dispozicion** |
| **38496** | **37216** | **98** | **3** | **20** | **78** | **85** | **934** | **0** | **23** | **7** | **32** |

*Tabela 1: Popullsia në komunën e Klinës sipas Agjencisë së Statistikave te Kosovës 2011.*

### 4.2 EDUKIMI

Në Komunën e Klinës funksionojë 17 shkolla amë fillore dhe 9 paralele të tyre të ndara fizike me gjithsej nxënës 5825 dhe gjithsej 512 personel arsimor; dy shkolla të mesme të larta publike (gjimnazi dhe shkolla profesionale) dhe një shkollë private e mesme e lartë e mjekësisë me gjithsej 1577 nxënës dhe gjithsej 175 personel arsimor; dy çerdhe fëmijësh (njëra publike dhe tjetra e partneritetit publiko-privat) me gjithsej 113 fëmijë dhe gjithsej 18 personel arsimor, Të gjitha këto institucione edukativo-arsimore dhe aftësuese punojnë me programe të Kosovës. Gjithashtu, në fshatin Videjë funksionon shkolla fillore me 8 nxënës të kthyer të komunitetit serb, të cilët vijojnë mësimet sipas programit të Serbisë. Fëmijët e komunitetit serb, pas mbarimit të shkollës fillore e vazhdojnë shkollimin e mesëm në shkollën e mesme në fshatin Osojan, sipas programit të institucioneve paralele. Gjithashtu, këta nxënës arsimin e lartë e vazhdojnë në fakultete të Mitrovicës së Veriut ose në Serbi.

4.3. EKONOMIA DHE MIRËQENJA SOCIALE

Ekonomia e komunës së Klinës është kryesisht bazuar në bujqësi, ku çdo vit është e mbështetur nga Ministria e Bujqësisë nga mjetet e subvencioneve duke përfshirë prodhimtarinë e qumështit, vezëve, kafshëve të imta dhe hortikulturës. Sektori privat me afër 1000 biznese të regjistruara luan rol me rëndësi në zhvillimin ekonomik të Komunës ku mundëson krijimin e të ardhurave për shumë familje, të cilat merren kryesisht me bujqësi.

Bazuar ne statistikat e drejtorisë së Mirëqenës Sociale në Komunë Klinës kemi 2920 (1176 meshkuj dhe 1174 femra) përfitues të pensioneve ndërsa kemi 950 familje me 4380 anëtarë te cilët janë përfitues të asistencës sociale. Gjithashtu të hyrat me para (remitencat) të diasporës, të sjella në atdhe për të afërmit si fonde kursimi dhe investimi për përmirësimin e situatës ekonomike të familjeve.

### 4.4.SHËNDETESIA

Klina ka një Qendër të Mjekësisë Familjare dhe 3 klinika. Sektori i shëndetësisë ka 140 punonjës, duke përfshirë mjekë, teknikë mjekësorë dhe staf teknik. Shërbimet e përgjithshme të kujdesit parësor shëndetësor janë në dispozicion në komunën e Klinës. Banorët e komunës këto shërbime i marrin në pesë (5) qendra të mjekësisë familjare dhe njëmbëdhjetë (11) klinika nëpër fshatra.

Qendra Shëndetësore e Mjekësisë Familjare ka 3 klinika që ofrojnë shërbime shëndetësore për të gjithë banorët e Komunës së Klinës, pa dallim nacionaliteti. Në këtë drejtim, komuniteti serb ka qasje në të gjitha institucionet shëndetësore të Kosovës në Klinë dhe më gjerë, por meqenëse shumica e tyre kanë sigurim shëndetësor në Serbi, ata janë të orientuar drejt institucioneve paralele shëndetësore, Shtëpisë së Shëndetit në Osojanë dhe klinikës në Videjë.

# 5. INFORMATA TË PËRGJITHSHME PËR PERSONAT E ZHVENDOSUR

Komuna e Klinës ende vazhdon të ketë persona të zhvendosur përbrenda Kosovës dhe jashtë saj (Serbi dhe Mal të Zi) si pasojë e konfliktit të viti 1999. Gjate konfliktit te viti 1999, shumica e banorëve serbë, rom, ashkali dhe egjiptian janë shpërngulur jashtë Kosovës në Mal të Zi Serbi dhe disa komuna në veri të Mitrovicës.

Kthimi i të zhvendosurve të **komuniteteve rom, ashkali dhe egjiptian,** ka filluar në vitin 2001, ndërsa kthimi i personave të zhvendosur nga komuniteti serb filloi në vitin 2002, në fshatrat Biqë dhe Grapcë. Deri më tani, në komunën e Klinës janë ndërtuar përafërsisht 500 shtëpi për familjet serbe, ndërsa afër 70 shtëpi për komunitetet **rom, ashkali dhe egjiptian** nga projekte të ndryshme (UNDP, EU/UNHCR/MKK, RRK II, IV dhe V, Ambasadës së Britanisë së madhe). Mirëpo një numër i konsiderueshëm i këtyre shtëpive, megjithatë janë të pabanuara, sepse përfituesit jetojnë në to rreth një vit dhe largohen, por një pjesë e mirë e të kthyerve qëndrojnë për të jetuar aty.

Nga numri total (199) i kërkesave të paraqitura qe nga viti 2009, këto kërkesa është dashtë të rifreskohen dhe të procedohen, dhe si të tilla në proces të shqyrtimit/aprovimit/pritje nga ana e Komisionit Komunal për Kthim dhe Komisionit Qendror për Shqyrtimin e kërkesave në MKK janë 280 kërkesa (250 serbë, 4 egjiptas,,4 ashkalinjë, 12 rom dhe 10 malazias). Shqyrtimi i tyre do të reflektojë në procesin e kthimit. Ende ka individë të interesuar për t'u kthyer që aplikojnë në ZKKK.

Që nga viti 2010 deri me 2015 janë regjistruar si të kthyer 146 familje me 380[[5]](#footnote-5) individë në Komunën e Klinës.

*Tabela 2: Numri i familjeve/individëve të kthyera gjatë periudhës 2010/2015.*

# 6. NEVOJAT DHE SFIDAT E IDENTIFIKUARA

Sfidat me të cilat përballen të kthyerit dhe janë të përgjithshme, për të gjitha komunitetet duke përfshirë edhe komunitetin shumicë, si në sferën e punësimit, zhvillimit ekonomik, bujqësisë, çështjet e ndihmës sociale, etj.

Megjithatë, ka edhe nevoja që janë të veçanta për PZH-të dhe të kthyerit, si në vijim: nevoja e të dhënave bazë dhe planifikimi mbi përkrahjen adekuate në komunën e Klinës si dhe në rajon Mali i Zi, dhe Serbi; nevoja e të dhënave të sakta për PZh-të në Kosovë; fonde të pamjaftueshme për asistencë gjate procesit të kthimit; vlerësimi jo adekuat i fizibilitetit të projekteve për krijimin e të ardhurave; zhvillimi i ngadalësuar ekonomik dhe i mirëqenies sociale; infrastruktura joadekuate publike në zonat e largëta rurale; përkrahje e pamjaftueshme për grupet e cenueshme të të kthyerve: të rinjtë, gratë, personat me aftësi të kufizuara; nevoja për ndarje të tokës; lirimi i pronave te uzurpuara; fuqizimi i marrëdhënieve tregtare mes komuniteteve dhe bizneseve, pra kushtet të cilat mundësojnë një kthim të qëndrueshëm.

Nevojat të komunitetit pakicë para së gjithash janë për punësim, si dhe për të kthyerit që jetojnë në shtëpi të vjetra, nevojitet izolimi i shtëpive, sepse ato janë ndërtuar në periudhën paraprake (2004 -2008) pa izolim dhe pa plloqë, kështu që gjatë dimrit është shumë ftohtë në ato shtëpi. Këto familje shpeshherë nuk kanë mundësi të blejnë dru zjarri, sepse pyjet e tyre kryesisht janë prerë. Izolimi i shtëpive të tilla është i nevojshëm për të kursyer energji. ZKKK-ja ka identifikuar këto shtëpi në terren dhe ka përpiluar një listë të nevojave, duke përfshirë të gjitha komunitetet. Numri i shtëpive të tilla është afërsisht njëqind (100), me tendencë rritjeje. Meqenëse përballemi edhe me fatkeqësi natyrore (vërshime, zjarre), kjo situatë do të ndryshonte nëse ZKKK-ja do të kishte mundësi që nga buxheti i saj t'i ndihmojë familjet e prekura nga fatkeqësitë natyrore. Situata të tilla janë dukuri e shpeshtë në komunën tonë. Me miratimin e një buxheti më të madh për ZKKK-në, kjo gjendje do të ndryshonte në aspektin pozitiv.

# 7. ZGJIDHJET E MUNDSHME

Për realizimin e suksesshëm te procesit te kthimit nevojitet një menaxhim i të dhënave konkrete të të zhvendosurve si dhe planifikimi për mbështetje adekuate në planifikimin e nevojave financiare të aktiviteteve të kthimit (mundësia e përfshirjes direkët të Komunës me projekte të vogla të cilat mund t’i bashkëfinancojë me MKK-në dhe donatorë të mundshëm.

Konkretisht Komuna do të lehtësojë procedurat dhe ofroj mundësitë për kyçje në shërbime publike, qasje në dokumente personale, arsim, shëndetësi etj.); mbështetja e nismave për bashkëveprim ndëretnik; krijimi i kushteve të favorshme për zhvillim ekonomik dhe punësim të barabartë për të gjithë qytetarët e saj; rritja e fondeve për grupet e cenueshme: forcimi i koordinimit në mes të institucioneve vendore dhe ndërkombëtare, veçanërisht në lidhje me zbatimin e projekteve për te zhvendosurit dhe te kthyerit në fushën e arsimit, shëndetësisë, infrastrukturës, bujqësia, prona, punësimit dhe mirëqenies, dhe sipërmarrjeve të reja.

# 8. INTEGRIMI SOCIO-EKONOMIK – KUSHTET JETËSORE

Segmentet ekonomike më të zhvilluara në Komunën e Klinës janë bujqësia, bizneset private, hoteleria, turizmi etj.

Mbështetja për integrim ekonomik do të sigurohet në bazë të vlerësimit të nevojave të kategorive të të kthyerve bazuar n ë Rregulloren nr. 01/2018 për kthimin e personave të zhvendosur dhe zgjidhje të qëndrueshme, e cila i përgjigjet nevojave dhe aftësive aktuale të familjeve të kthyera dhe adresimin e tyre përmes programeve të integrimit socio-ekonomik. Mbështetja socio-ekonomike duhet të përqendrohet në krijimin dhe fuqizimin e bizneseve të vogla dhe të mesme të bazuara ne komunitet si dhe rrjetëzimin e tyre me tregun aktual biznesor.

Për me tepër segmentet ekonomike më të zhvilluara në Komunë do të jenë fokus në aftësimin profesional të të kthyerve, me qëllim të përgatitjes për tregun e punës.

# 9. AKTERËT

Në nivel lokal bashkërendimi i aktiviteteve do të udhëhiqet nga Kryetari, ZKKK-ja dhe do të përfshijë një bashkëpunim të ngushtë me departamentet përkatëse, siç janë: Arsimi; Shëndetësisë; Puna dhe Mirëqenia sociale; Shërbimet publike; Planifikimi dhe urbanizmi; Gjeodezisë, Kadastrës dhe Pronës dhe departamentet tjera relevante të cilat janë të përfaqësuara në Komisionin Komunal për Kthim (KKK). Në nivel qendror, Komuna do të bashkëpunojë ngushtë me Ministrinë për Komunitete dhe Kthim si institucioni përgjegjës për procesin e kthimit dhe të drejtave të komuniteteve, Zyrën për Çështje te Komuniteteve pranë Zyrës së Kryeministrit si dhe ministritë tjera relevante.

Komuna gjithashtu do të bashkëpunojë ngushtë me të gjitha organizatat vendore dhe ndërkombëtare që punojnë në fushën e të drejtave të komuniteteve, kthimit, dhe ri-integrimit, si dhe me donatorët e mundshëm.

# 10. MONITORIMI DHE EVALUIMI

Kryetari i Komunës e përcakton një komision monitorues, raportues dhe rekomandues prej tre (3) anëtaresh, që do të përcjell procesin e implementimit të PKV-së në mënyrë efikase përmes vlerësimeve periodike (6 mujore). Në nivel qendror, komuna do të punojë ngushtë me Ministrinë për Komunitete dhe Kthim, si institucioni përgjegjës për procesin e kthimit dhe të drejtat e komuniteteve, Zyrën për Çështje të Komuniteteve dhe ministritë e tjera të linjës.

Komisioni do të bashkëpunoj gjatë monitorimit dhe vlerësimit me organizatat joqeveritare, gjegjësisht shoqërinë civile.

Komuna gjithashtu do të bashkëpunojë me të gjitha organizatat vendore dhe ndërkombëtare që punojnë në fushën e së drejtës komunitare, kthimit dhe ri-integrimit, si dhe me donatorë të mundshëm.

ZKKK-ja mbikëqyrë dhe raporton për progresin e arritur në fushën e të drejtave të komuniteteve, qasjes së tyre të barabartë në shërbimet komunale, kthim dhe ri-integrim, sipas Rregullores për Zyrat Komunale për Komunitete dhe Kthim.

ZKKK-ja duhet të raportoje në baza të rregullta vjetore për çështjet e kthimit dhe ri-integrimit të personave të zhvendosur tek MKK-ja.

|  |  |  |  |  |  |
| --- | --- | --- | --- | --- | --- |
| PLANI I PUNËS – KOMUNA E KlinËS | | | | | |
| **Aktiviteti** | **Arritshmëria** | **Autoritetet përgjegjëse** | **Korniza kohore** | **Burimi i fondeve** | **Dokumentet Referente** |
| **Objektiva 1: Kthimi i qëndrueshëm i personave të zhvendosur brenda vendit dhe personave të zhvendosur në Serbi dhe Mal të Zi;** | | | | | |
| ***Nën objektivi 1.1: Mbështetja e të gjithë personave të interesuar për kthim*** | | | | | |
| 1.1.1 Vlerësimi dhe rekomandimi i aplikacioneve për asistencë të personave të interesuar për kthim | 280 familje;  250 serbë, 4 egjiptianë, 4 ashklinj, 12 rom dhe 10 malazez. | MKK/ZKKK-ja dhe KKK-ja | 2022-2025 | MKK, Komuna, donatoret potencial (IOM, DRC, British Embasy, UNHCR, etj.) | Rregullores nr. 01/2018 për kthimin e personave të zhvendosur dhe zgjidhje të qëndrueshme, Rregullores nr.02/2010 për ZKKK;  Udhëzuesi i MKK-së; |
| 1.1.2 Ndihma në rregullimin e dokumenteve personale dhe të pronës për të zhvendosurit dhe komunitetet; | Lehtësimi i qasjes në dokumente personale dhe pronësore | ZKKK/Drejtoria e Administratës/Agjencia për Regjistrim Civil/Drejtoria për Çështje Pronësore dhe Kadastrës/MKK | 2022 -2025 | Kushtueshmëria: 2500 euro  Burimi i fondeve: KK- 1000 Euro,  donatorë potencialë: 1500 Euro  MPB, Agjencioni për regjistrim civil, Komuna, Drejtoria për çështje pronësore dhe katastër si dhe MKK | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| ***Nën objektivi 1.2: Menaxhimi i të dhënave në bashkëpunim me MKK-në;*** | | | | | |
| 1.2.1 Menaxhimi i bazës së të dhënave për të zhvendosurit | Azhurnimi me kohë i të dhënave që do të shërbejë si mjet për monitorim dhe vlerësim të rasteve. | MKK/ZKKK | 2022 -2025 | MKK, donatorët potencialë | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| ***Nën objektivi 1.3: Menaxhimi i të dhënave në bashkëpunim me MKK-në;*** | | | | | |
| 1.3.1 Ndihmat në ushqim, dhe artikujt joushqimorë, mobile Përkrahja në: strehim dhe banim, integrimi socio-ekonomik. | 45 familje që i plotësojnë kriteret | ZKKK/MKK | 2022 -2025 | Kushtueshmëria: 154.000 Euro  Burimi i fondeve: MKK/EU – 154.000 Euro  MKK, Komuna dhe donatorët potencialë | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| ***Nën objektivi 1.4: Forcimi i mekanizmave ekzistues të informimit për kushtet dhe kriteret e kthimit, si dhe për të drejtat dhe detyrimet*** | | | | | |
| 1.4.1 Asistenca në informata për PZH, | Të gjithë PZH janë informuar lidhur me të drejtat, procedurat, kriteret dhe obligimet e kthimit dhe ri-integrimit; | MKK/ZKKK | 2022 -2025 | MKK-ja, Komuna/ EU, ZKKK dhe Zyra për informim. | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;,  Udhëzuesi i MKK-së; |
| 1.4.2 Hartimi i planit operativ për informim për kthim dhe publikime | Plani operativ për informim dhe publikim i finalizuar | ZKKK/MKK | 2022 -2025 | ZKKK dhe MKK | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;,  Udhëzuesi i MKK-së; |
| 1.4.3 Organizimi i vizitave shko-dhe-informo dhe shko-dhe-shiko | 8 vizita të kryera | ZKKK/MKK | 202 2-2025 | Kushtueshmëria: Vizitat shko dhe informo 3000 euro  Burimi i fondeve: KK- 1000 Euro  Donatorë potencialë: 1000 Euro  Kushtueshmëria: Vizitat shko dhe shiko 3000 €  Burimi i fondeve:  Donatorë potencialë: 3000 Euro  MKK, Komuna dhe donatorët potencialë | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| 1.4.4 Fuqizimi i ekipit për informim dhe publikime për kthim | 600 broshura të hartuara/publikuara;  3 debate dhe intervista ne media lokale; | Komuna | 2022 -2025 | Komuna dhe MKK | Ligjit nr. 03/l-149 për shërbimin civil të republikës së Kosovës;  Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;,  Udhëzuesi i MKK-së; |
| ***Nën objektivi 1.5: Dialogu ndëretnik ndërmjet personave të zhvendosur dhe komunitetit pranues.*** | | | | | |
| 1.5.1 Organizimi vizitave “Shko dhe Shiqo” | 5 vizita të realizuara  10 takime të përbashkëta me komunitetin | Kryetari i komunës / ZKKK / MKK / Policia e Kosovës / Përfaqësues të komuniteteve / OJQ vendase dhe të huaja - | 2022 -2025 | MKK, Komuna dhe donatorët potencial | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;,  Udhëzuesi i MKK-së; |
| 1.5.2 Fuqizimi i bashkëjetesës paqësore | 3 projekte të përbashkëta  3 projekte të realizuara  2 fushata informuese | Kryetari i komunës / ZKKK / MKK / Përfaqësues të komuniteteve / OJQ-të vendase. | 2022-2025 | MKK, Komuna dhe donatorët potencial | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| **Objektiva 2: Integrimi socio-ekonomik** | | | | | |
| ***Nën objektivi 2.1 Mbështetja për integrim ekonomik në bazë të vlerësimit të nevojave për jetesë dhe mirëqenie socio-ekonomike në bazë të kritereve të përgjithshme të përzgjedhjes për asistencë, të përcaktuara me rregullore;*** | | | | | |
| 2.1.1 Vlerësimi dhe profilizimi i aftësive të PZH-ve dhe të kthyerve | 20 persona të identifikuar;  20 persona të ndarë sipas profileve | ZKKK/Drejtoritë përkatëse (Punës dhe Mirëqenies Sociale, etj) | 2022 -2025 | Komuna dhe donatorët potencialë sipas aprovimit të granteve për gjenerim të të ardhurave. | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| 2.1.2 Referimi i të kthyerve në Zyrën për punësim | 20 i rasteve te referuara | ZKKK/Zyra për Punësim | 2022 -2025 | Komuna/ZKKK dhe Zyra për punësim | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| 2.1.3 Ofrimi për aftësim profesional | 20 i rasteve të referuara  20 përfitues | ZKKK/Qendra për Aftësim Profesional/OJQ lokale dhe ndërkombëtare | 2022 -2025 | Qendra për Aftësim Profesional | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| 2.1.4 Asistenca për integrimin socio -ekonomik | 20 familje që i plotësojnë kriteret | ZKKK/MKK | 2022 -2025 | Kushtueshmëria: 120.000 Euro  Burimi i fondeve: MKK/EU – 90.000 Euro  Donatorë potencialë: 30.500 Euro  MKK dhe donatorët potencialë | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| ***Nën objektivi 2.2 Krijimi dhe mbështetja e projekteve zhvillimore ekonomike të bazuara në komunitete;*** | | | | | |
| 2.2.1 Identifikimi dhe vlerësimi i nevojave për projektet të bazuara në komunitet | 8 projekte te identifikuara | ZKKK/Drejtoria për Zhvillim, Ekonomik/Drejtoria e Shërbimeve Publike | 2022 -2025 | Komuna dhe drejtoritë përkatëse | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;,  Udhëzuesi i MKK-së; |
| 2.2.2 Përpilimi i koncept propozimeve për projektet të bazuara në komunitet | 8 koncept projekte të përpiluara | ZKKK/Drejtoritë përkatëse/MKK dhe donatorët potencialë | 2022 -2025 | Komuna dhe drejtoritë përkatëse | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| 2.2.3 Planifikimi buxhetor për implementimin e projekteve të bazuara në komunitet | 8 projekte të buxhetuara në kuadër te buxheteve komunale | Kryetari/Drejtoritë për Buxhet dhe Financa/Zhvillim Ekonomik/ZKKK | 2022 2025 | Kushtueshmëria: 491.000 euro[[6]](#footnote-6)  Burimi i fondeve: KK -328.000[[7]](#footnote-7) Euro  Donatorë potencialë: 163.200 Euro  Komuna, MKK dhe donatorët potencialë | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| 2.2.4 Angazhimi i Komunës për sigurimin e fondeve nga donatorë potencialë për projekte të pambuluara nga buxhetit komunal | 639.500 euro shuma e fondeve të siguruara;  # i projekteve të realizuara; | Komuna, MKK dhe donatorët | 2022 -2025 | Kushtueshmëria: 130.000 euro  Burimi i fondeve: KK- 30% Euro  Donatorë potencialë: 100.000 Euro  Komuna dhe donatorët potencialë (USAID donatori potencial) | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| 2.2.5 Ofrimi i trajnimeve për ndërmarrësi | 10 trajnime të ofruara | Qendra për Aftësim Profesional/OJQ lokale dhe ndërkombëtare | 2022 -2025 | Komuna, Qendra për Aftësim Profesional dhe donatorët potencialë | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| 2.2.6 Zhvillimi i projekteve infrastrukturore në bashkëpunim ndërmjet nivelit qendror dhe lokal | 5 projekte infrastrukturore të realizuara | Komuna/niveli qendror | 2022 -2025 | Komuna dhe niveli qendror | Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;, Udhëzuesi i MKK-së; |
| **Objektiva 3. Fuqizimi i kapaciteteve komunale përgjegjëse në procesin e kthimit dhe ri-integrim;** | | | | | |
| 3.1 Vlerësimi i nevojave për trajnimin e stafit komunal | Nevojat për trajnim janë identifikuar | ZKKK/Shefi i personelit në Komunë/MKK | 2022-2025 | ZKKK | Ligjit nr. 03/l-149 për shërbimin civil të republikës së Kosovës;  Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;,  Udhëzuesi i MKK-së; |
| 3.2 Sigurimi i trajnimeve bazuar në nevojat e stafit | 4 trajnime të realizuara | Komuna/MKK/Instituti i Kosovës për Administratë Publike (IKAP) | 2022 -2025 | Komuna, IKAP dhe donatorët potencialë | Ligjit nr. 03/l-149 për shërbimin civil të republikës së Kosovës;  Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;,  Udhëzuesi i MKK-së; |
| 3.3 Vlerësimi i nevojës për trajnime lidhur me bazën e të  dhënave | # i trajnimeve | Komuna dhe MKK | 2022 -2025 | MKK | Ligjit nr. 03/l-149 për shërbimin civil të republikës së Kosovës;  Rregullores nr. 01/2018 për kthimin e personave të zhvendosur dhe zgjidhje të qëndrueshme,  Rregullores nr.02/2010 për ZKKK;,  Udhëzuesi i MKK-së; |

1. Kushtetuta e Kosovës, Neni 156; <http://www.kryeministri-ks.net/repository/docs/Kushtetuta.e.Republikes.se.Kosoves.pdf> [↑](#footnote-ref-1)
2. <https://gzk.rks-gov.net/ActDetail.aspx?ActID=2531> [↑](#footnote-ref-2)
3. Rregullorja e Qeverisë Nr. 02/2010 për Zyrat Komunale për Kthim dhe Komunitete - <http://www.kryeministri-ks.net/zck/repository/docs/01_Rreguloreja_Nr.02-2010-alb-eng-ser.pdf> [↑](#footnote-ref-3)
4. Agjencia e Statistikave të Kosovës. Regjistrimi i popullsisë më 2011: <http://askdata.rks-gov.net/PXWeb/pxweb/sq/askdata/askdata__Census%202011__3%20By%20Settlements__8%20Popullsia%20e%20komun%C3%ABs%20s%C3%AB%20Klin%C3%ABs%20sipas%20vendbanimit/censusetn08.px/chart/chartViewColumn/?rxid=c722878c-438f-4948-b712-dffd5dbe3d29> [↑](#footnote-ref-4)
5. Shënimet e prezantuara/ofruara nga UNHCR [↑](#footnote-ref-5)
6. *Vlerat buxhetore te reflektuara ne plan për projektet kapitale janë të mara nga buxheti komunal për vitin 2017-2019.*  [↑](#footnote-ref-6)
7. *Vlerat buxhetore të reflektuara në plan për projektet kapitale janë të mara nga buxheti komunal për vitin 2017-2019.*  [↑](#footnote-ref-7)